-D ayyaw-iw, ula d nekk diɣen. Ih nekk, tfehmeḍ, nniɣ-as i userdas-nni: ur iyi-d-ekkat ara, axaṭar ula d nekk lliɣ d aserdas deg ṭṭṛad-nni n Ṭelyan d Lalman. Lufan i qqimeɣ deg lɛesker almi d 1945, tili aqel-i d lajudan, ihi ur ekkat ara lajudan-ik, ur iyi-d-yewwit ara ḥaca abidun n waman i d-yesmer ɣef wudem-iw uqbel ad iẓar. Ula d nekk lliɣ d aserdas, asmi iwala imestal ruḥen, ad iyi-serḥen, yefka-iyi-d agaṛṛu. Maca ur t-id-ṭṭiffeɣ ara. Iɛjeb-iyi lḥal imi tikwal nettak azal i kra n temsal. Ilaq alebɛaḍ ad yerr iman-is deg umekkan n yimdanen-agi, ladɣa imi i as-nan ḥebset wagi, ad t- ḥebsen. Wwet-t wagi, ad t-ewten. D wagi i d lɛesker. Tezram mi waleɣ kkaten ayyaw-iw, idamen-iw ttayzagen s wurfan, nniɣ-as: -Sber a mmi-s n ubuhal, esber, sban-d iman-ik d argaz.